Berigtigelse til Rådets forordning (EF, Euratom) nr. 858/2004 af 29. april 2004 om fastsættelse af betingelserne for ydelse af og satserne for de tillæg for særligt belastende arbejdsbetingelser, der er omhandlet i artikel 56c i vedtægten

( Den Europæiske Unions Tidende L 161 af 30. april 2004 )

Forordning (EF, Euratom) nr. 858/2004 læses således:

RÅDETS FORORDNING (EF, EURATOM) Nr. 858/2004

af 29. april 2004

om fastsættelse af betingelserne for ydelse af og satserne for de tillæg for særligt belastende arbejdsbetingelser, der er omhandlet i artikel 56c i vedtægten

RÅDET FOR DEN EUROPÆISKE UNION HAR —

under henvisning til vedtægten for tjenestemænd i De Europæiske Fællesskaber og til ansættelsesvilkårene for de øvrige ansatte i Fællesskaberne, fastsat ved forordning (EØF, Euratom, EKSF) nr. 259/68 (1) og senest ændret ved forordning (EF, Euratom) nr. 723/2004 (2), særlig artikel 56c i nævnte vedtægt,

under henvisning til forslag fra Kommissionen efter høring af Vedtægtsudvalget, og

ud fra følgende betragtning:

UDSTEDT FØLGENDE FORORDNING:

Artikel 1

Tjenestemænd, som har til opgave at udføre arbejde under særligt belastende forhold, har ret til tillæg, der fastsættes i overensstemmelse med de følgende artikler.

Artikel 2

Tillæggene udtrykkes i point. Et point svarer til 0,032 % af grundlønnen for en tjenestemand på første løntrin i lønklasse 1 (3). Justeringskoefficienten for vederlag til tjenestemænd finder anvendelse på tillæggene.

Tillæggene udbetales månedligt.

Artikel 3

1. I nedenstående tabel er anført de særlige arbejdsforhold, på grundlag af hvilke tillæggene kan ydes, samt antallet af point pr. effektiv arbejdstime:

Særlige arbejdsforhold Antal point pr. effektiv arbejdstime for ansættelsesgruppe AD og AST (4) I. Personbeskyttelse a) Brug af ubekvem specialpåklædning til beskyttelse mod ild, smitte, stråling og ætsemidler: 1. Tung specialpåklædning 10 2. Brandsikker frømandsdragt 50 3. Andre frømandsdragter 34 4. Beskyttelsesdragter med selvstændigt iltapparat 25 5. Andre beskyttelsesdragter med åndedrætsbeskyttelsesapparatur 20 b) Delvis beskyttelse: 1. Selvstændigt iltapparat 16 2. Komplette iltmasker 10 3. Støvtætte iltmasker 6 4. Andre beskyttelsessystemer mod giftige, kvælende, ætsende stoffer m.m. 2 5. Handskebokse og fjernbetjeningsapparater 2 II. Arbejdssteder a) Indelukkede lokaler Arbejde i indelukkede lokaler uden dagslys, med gennemføring af kabler under spænding eller af rørledninger med høj temperatur og med så ringe plads, at bevægelsesfriheden hæmmes 2 b) Støj Arbejde i lokaler med støj, der gennemsnitligt overstiger 85 decibel 2 c) Farlige steder, der medfører brug af byrdefuldt beskyttelsessystem: 1. Tekniske gange 2 2. Steder hvor arbejdet udføres mere end 6 m over jorden med særlig risiko 5 I disse tilfælde ydes tillægget ved ansættelsesmyndighedens beslutning, eventuelt efter høring af et paritetisk samarbejdsudvalg. III. Arbejdets art a) Håndtering af eller arbejde med visse stoffer under belastende forhold (jf. listen i bilaget) 2 b) Arbejde med eksplosive stoffer som fyrværker 5

2. For at muliggøre en stadig kontrol, skal arbejde, der udføres under de forhold, der beskrives i stk. 1, omgående registreres i kronologisk orden. Denne registrering skal præcisere det udførte arbejde i overensstemmelse med den ovenfor anførte tabel.

Ansættelsesmyndigheden fastsætter de nærmere regler om gennemførelsen af denne kontrol. Den kan undlade registrering i de tilfælde, hvor det antal af timer, der medgår til det pågældende arbejde, kan anses for at være det samme hver måned.

Artikel 4

Tillæg for arbejde, der udføres under de forhold, der er angivet under punkt I i den i artikel 3 anførte tabel, kan ikke udbetales sideløbende; det samme gælder for tillæg for det under punkt II og III i denne tabel anførte arbejde.

Endvidere kan tillæg for arbejde, der er udført under de forhold, der er anført under punkt I og III i nævnte tabel, ikke udbetales sideløbende.

Såfremt der samtidig er krav på flere tillæg, udbetales ved anvendelse af ovenstående stk. 1 og 2 kun det højeste tillæg.

Artikel 5

Med forbehold af artikel 2 i Rådets forordning (EKSF, EØF, Euratom) nr. 300/76 af 9. februar 1976 om fastsættelse af de berettigede kategorier og af betingelserne for ydelse af tillæg samt satserne herfor, til tjenestemænd, som skal udføre deres arbejde i skifteholdstjeneste (5), kan de i henhold til nærværende forordning modtagne tillæg ikke overstige 1 500 point pr. måned for hver tjenestemand.

Artikel 6

Denne forordning finder tilsvarende anvendelse på midlertidigt ansatte, hjælpeansatte og kontraktansatte.

Artikel 7

Hvert år i april måned forelægger Kommissionen en rapport for Rådet om:

— antallet af tjenestemænd og ansatte i de enkelte kategorier, fordelt på institutioner og tjenestesteder, der har ret til de i denne forordning omhandlede tillæg samt antallet af effektive arbejdstimer, der er udført under de forskellige forhold, der er beskrevet i tabellen i artikel 3

— størrelsen af udgifterne i forbindelse med disse tillæg.

Artikel 8

Forordning (EØF) nr. 1799/72 (6) ophæves fra den dag, nærværende forordning træder i kraft.

Artikel 9

Denne forordning træder i kraft den 1. maj 2004.